《游春八咏 其二 宿雨新晴》
宋代·欧阳澈

濛濛春锁弄晴雨，花褪残红烟淡伫。泼成浓黛远山青，秀色轻淡芳草布。

园林依约清且新，滑唇好鸟相和鸣。轻寒不断微风作，幽花一笑游人醒。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。